biswa921/hiwiki-latest-pages-articles-raw huggingface dataset:
चिकशुलूब क्रेटर

240px|thumb|युकातान प्रायद्वीप पर चिकशुलूब क्रेटर (लाल रंग का गोला) आधा ज़मीन पर और आधा मेक्सिको की खाड़ी में डूबा हुआ है
चिकशुलूब क्रेटर (Chicxulub crater) मेक्सिको के युकातान प्रायद्वीप के नीचे दबा हुआ एक प्रहार क्रेटर है। इस क्रेटर का केन्द्र चिकशुलूब नामक मेक्सिकी शहर के समीप स्थित है जिस पर क्रेटर का नाम पड़ा। यह आधा तो ज़मीन पर और आधा मेक्सिको की खाड़ी में डूबा हुआ है। इसका व्यास (डायामीटर) १८० किमी और गहराई क़रीब २० किमी है। इतने बड़े आकार के कारण यह पृथ्वी पर मौजूद सबसे बड़े प्रहार क्रेटरों में गिना जाता है। अनुमान लगाया गया है कि जिस क्षुद्रग्रह के प्रहार से यह बना वह कम-से-कम १० किमी व्यास के आकार का रहा होगा। यहाँ की स्थानीय राख व पत्थर की जाँच से अंदाज़ा लगाया गया है कि इसे बनाने वाला प्रहार आज से लगभग ६.६ करोड़ साल पूर्व गुज़रा।

क्रेटर की ६.६ करोड़ वर्षों की अनुमानित आयु ठीक उस समय से मिलती है जब चाकमय कल्प (Cretaceous Period, क्रीटेशस काल) ख़त्म हुआ और पैलियोजीन कल्प (Paleogene Period) शुरू हुआ। यह के-पीजी सीमा से भी मेल खाता है जो क्रीटेशस कल्प और पैलियोजीन कल्प की भुविज्ञानिक सीमा है। इन सुराग़ों के कारण चिकशुलूब क्रेटर को क्रीटेशस-पैलियोजीन विलुप्ति घटना से सम्बन्धित माना जाता है जिसमें विश्व भर के डायनासोर मारे गये और पृथ्वी की उस समय की लगभग ७५% वनस्पति व जानवर जातियाँ हमेशा के लिये विलुप्त हो गई।

 इन्हें भी देखें 
 क्रीटेशस-पैलियोजीन विलुप्ति घटना
 के-पीजी सीमा
 पृथ्वी-समीप वस्तु
 क्षुद्रग्रह
 प्रहार क्रेटर

 सन्दर्भ 

श्रेणी:मेक्सिको के प्रहार क्रेटर
श्रेणी:के-टी सीमा
श्रेणी:डायनासोर
श्रेणी:जलवायु इतिहास
श्रेणी:विलुप्ति घटनाएँ
व्यवहारवादी अर्थशास्त्र

व्यवहारवादी अर्थशास्त्र (Behavioral economics) तथा इससे ही सम्बन्धित 'व्यवहारवादी वित्त' नामक विषय व्यक्तिओं तथा संस्थाओं के आर्थिक निर्णयों पर मनोवैज्ञानिक, सामाजिक, संज्ञानात्मक तथा भावनात्मक घटकों के प्रभावों का अध्ययन करते हैं। 

अमेरिकी अर्थशास्त्री रिचर्ड थेलर को 2017 का नोबेल पुरस्कार उनके व्यवहारवादी अर्थशास्त्रीय चिन्तन के लिए दिया गया है।

इन्हें भी देखें
व्यवहारवाद
व्यवहारवाद (राजनीति विज्ञान)

श्रेणी:अर्थशास्त्र
*
यूनान का सरकारी ऋण संकट

right|thumb|300px|यूरोक्षेत्र के औसत सार्वजनिक ऋण की तुलना में यूनान के सार्वजनिक ऋण काफी तेजी से बढ़ा
यूनान का सरकारी ऋण का संकट २००९ में श्रू हुआ। इसे 'यूनानी मंदी' (Greek Depression) भी कहा गया है। यूरोप के यूरो-क्षेत्र का यह पहला सरकारी ऋन संकट था। 

इन्हें भी देखें
यूरोपीय ऋण संकट २०१०

बाहरी कड़ियाँ
नाटकीय दौर में पहुंचा ग्रीक संकट
ग्रीस संकट के बारे में 10 अहम बातें
ग्रीस का संकट भारत के दरवाजे पर

श्रेणी:आर्थिक संकट
क्षुद्रग्रह परिवार

thumb|300px|कई क्षुद्रग्रहों के कक्षीय विकेन्द्रता और कक्षीय झुकाव का मापन - इसमें स्पष्ट दिखा रहा है कि वे क्षुद्रग्रह परिवारों में बंटे हैं
क्षुद्रग्रह परिवार (Asteroid family) क्षुद्रग्रहों (ऐस्टेरोयडों) के ऐसे गुट को कहते हैं जिनकी सुर्य की परिक्रमा करते हुए कक्षाओं (ऑरबिटों) में काफ़ी समानताएँ हो, मसलन उनके अर्ध दीर्घ अक्ष, कक्षीय विकेन्द्रता और कक्षीय झुकाव एक जैसे हो। आम तौर पर यह समानताएँ इस बात का संकेत होती हैं कि यह क्षुद्रग्रह पहले किसी एक खगोलीय वस्तु के अंश थे जो किसी अन्य वस्तु या वस्तुओं से ठोकर खाकर टूट गये। यही सजातीयता क्षुद्रग्रह परिवारों को क्षुद्रग्रह समूहों से अलग करती है। क्षुद्रग्रह समूह के सदस्य कुछ आपसी समानताएँ रखने के बावजूद सधारणतः एक-दूसरे से असम्बंधित होते हैं।Michael E. Brown, Kristina M. Barkume, Darin Ragozzine & Emily L. Schaller, A collisional family of icy objects in the Kuiper belt, Nature, 446, (March 2007), pp 294-296.David Nesvorný, Brian L. Enke, William F. Bottke, Daniel D. Durda, Erik Ashaug & Derek C. Richardson Karin cluster formation by asteroid impact, Icarus 183, (2006) pp 296-311.

 इन्हें भी देखें 
 क्षुद्रग्रह
 हीन ग्रह
 क्षुद्रग्रह घेरा

 सन्दर्भ 

श्रेणी:क्षुद्रग्रह समूह और परिवार
श्रेणी:क्षुद्रग्रह
रोहित धवन

Category:Articles with hCards
रोहित धवन (जन्म 26 दिसंबर 1983) एक भारतीय फिल्म निर्माता हैं।  वह फिल्म निर्माता डेविड धवन के बेटे और वरुण धवन के भाई हैं।  

 व्यक्तिगत जीवन 
रोहित धवन का जन्म निर्देशक डेविड धवन और करुणा चोपड़ा के घर 26 दिसंबर 1983 को मुंबई, महाराष्ट्र में हुआ था। वह अभिनेता वरुण धवन के बड़े भाई और अनिल धवन और स्वर्गीय अशोक धवन के भतीजे हैं। उनके पैतृक चचेरे भाई, सिद्धार्थ धवन, अनिल धवन के बेटे हैं। उनके मामा निर्देशक कुणाल कोहली हैं। उनके पास न्यूयॉर्क विश्वविद्यालय से फिल्म निर्माण की डिग्री है।

रोहित धवन ने 7 साल तक डेटिंग करने के बाद 10 फरवरी 2012 को उद्यमी जानवी देसाई से गोवा में शादी की। उनके दो बच्चे हैं, बेटी नियारा (30 मई 2018 को पैदा हुई) और एक बेटा अभीर (4 मई 2022 को पैदा हुआ)।  

 फिल्मोग्राफी 
वर्षशीर्षकनिदेशकपटकथा लेखक2006डॉनसहायक2007पार्टनरसंबंद्ध करना2011देसी लड़केहाँहाँ2016डिशूमहाँहाँ2023शहज़ादाहाँहाँ

 संदर्भ 

 बाहरी कड़ियाँ 

 
श्रेणी:1986 में जन्मे लोग
श्रेणी:हिन्दी निर्देशक
श्रेणी:जीवित लोग
ऐल्वारेज़ की परिकल्पना

ऐल्वारेज़ की परिकल्पना यह कहती है कि डैनासोरों और तमाम अन्य पुरातन जीवों का सामूहिक नाश ६.५ करोड़ वर्ष पहले पृथ्वी से एक बहुत विशाल क्षुद्रग्रह (एस्टेरॉएड) के टकराने की वजह से हुआ था जिसे क्रिटैशियस-पैलियोजीन विलुप्ति घटना कहते हैं। सबूत यह दर्शाते हैं की क्षुद्रग्रह मेक्सिको के चिकशुलूब में स्थित युकातान प्रायद्वीप में गिरा था। इस परिकल्पना का नाम वैज्ञानिक पिता पुत्र लुईस वाल्टर एल्वारेज़ और वाल्टर एल्वारेज़ के नाम पर पड़ा है जिन्होंने पहली बार १९८० में एक सामूहिक वैज्ञानिक अनुसंधान के बाद इसकी घोषणा की थी। मार्च २०१० में शीर्ष वैज्ञानिकों के एक अंतर्राष्ट्रीय दल ने इस परिकल्पना जिसमें कहा गया था कि चिकशुलूब में क्षुद्रग्रह के प्रहार से तमाम जीव जन्तु विलुप्त हो गए को समर्थन दिया। ४१ वैज्ञानिकों के एक समूह ने २० वर्षों के वैज्ञानिक साहित्य का विस्तार से अध्धयन करने के बाद विनाश के अन्य परिकल्पनाओं जैसे ज्वालामुखी फटना को खारिज़ कर दिया। उन्होने पाया कि  जितना बडा एक खगोलीय चट्टान चिकशुलूब में धरती से टकराई थी। चट्टान का आकार मंगल ग्रह के चंद्रमा दिमोस के आकार (त्रिज्या 6.2 किमी) का रहा होगा। टक्कर से  जितनी ऊर्जा निकली होगी जो हिरोशिमा नागासाकी पर गिराए गए परमाणु बम की शक्ति से १ अरब गुना ज्यादा है।

इतिहास
सन १९८० में नोबल पुरस्कार विजेता भौतिक विज्ञानी लुईस वाल्टर अल्वारेज़, उनके भू-विज्ञानी पुत्र वाल्टर अल्वारेज़, और रसायन विज्ञानी फ्रैंक असारो और हेलेन मिशेल ने अपने एक अध्ययन में दुनिया भर की परतदार शिलाओं पर जाँच करी और पाया कि उनमें के-पीजी सीमा वाली परत में अत्याधिक इरिडियम नामक धातु का संकेंद्रण (कॉन्सनट्रेशन​) था। यह धातु पृथ्वी की ऊपरी सतहों में कम ही मिलती है। पाया गया कि कई शिलाओं की के-पीजी सीमा में औसत से ३० गुना से लेकर १२० गुना इरिडियम का जमावड़ा उपस्थित था। इस जमावड़े का पृथ्वी पर स्वयं ही पैदा होने का कोई कारण ज्ञात​ नहीं है क्यूंकि इरीडियम लोहे की तरफ आकर्षित होने वाला तत्व है इसलिए इसकी अधिकाँश मात्रा धरती के निर्मांण के समय ही कोर में मौजूद लोहे से आकर्षित हो के केन्द्र में चली गई। लेकिन इस से मिलता-जुलता इरिडीयम संकेंद्रण कई क्षुद्रग्रहों (ऐस्टरायडों) में मिलता है। वैज्ञानिकों ने पूर्ण विश्व की के-पीजी सीमा में बसे हुए इरिडियम की मात्रा का अनुमान लगाते हुए हिसाब लगाया कि उसे पृथ्वी पर लाने के लिये प्रहार करने वाला क्षुद्रग्रह कम-से-कम १० किमी का रहा होगा और उसके प्रहार ने १० नील (१०० ट्रिलियन) टन टीएनटी के ज़ोर का विस्फोट किया होगा। तुलना के लिये यह मानव द्वारा किये गये सबसे शक्तिशाली हाईड्रोजन बम के धमाके से २० लाख गुना अधिक है।

अल्वारेज़ के धूमकेतु की टक्कर वाले इस सिद्धांत के सबूत इस बात से भी सही प्रतीत होते हैं कि कॉन्ड्राइट, उल्का पिंड और क्षुद्रग्रहों में मिलने वाले इरिडियम की भारी मात्रा जो कि लगभग ~455 अंश प्रति अरब है  धरती की उपरी परतों में मिलने वाले ~0.3 अंश प्रति अरब से कहीं ज्यादा है। के-पीजी सीमा वाली परत में पाए जाने वाले क्रोमियम के समस्थानिक असंगतियाँ कार्बनमय कॉन्ड्राइटों से बने क्षुद्रग्रहों और उल्कापिंडों के समान हैं। Shocked quartz के कण, tektite शीशे की गोलियाँ जो कि टक्कर को इंगित करते हैं भी के-पीजी सीमा में भारी मात्रा में पाए जाते हैं, खासकर कैरेबियन द्वीपों के आसपास। यह सारे मिट्टी की एक परत में समाहित और गुथे हुए हैं जिसे अल्वारेज़ और साथियों ने दुनिया भर में इस भीषण टक्कर से फैला मलबा माना है।

सन्दर्भ

श्रेणी:खगोलीय घटनाएँ
श्रेणी:वैज्ञानिक सिद्धांत
श्रेणी:भूगर्भ विज्ञान
श्रेणी:पृथ्वी विज्ञान
श्रेणी:पृथ्वी का प्राकृतिक इतिहास
उत्सर्जन वर्णक्रम

thumb|right|300 px|एक धातु-हैलाइड का उत्सर्जन वर्णक्रम
उत्सर्जन वर्णक्रम (emission spectrum) किसी रासायनिक तत्व या रासायनिक यौगिक से उत्पन्न होने वाले विद्युतचुंबकीय विकिरण (रेडियेशन) के वर्णक्रम (स्पेक्ट्रम) को कहते हैं। जब कोई परमाणु या अणु अधिक ऊर्जा वाली स्थिति से कम ऊर्जा वाली स्थिति में आता है तो वह इस ऊर्जा के अंतर को फ़ोटोन के रूप में विकिरणित करता है। इस फ़ोटोन​ का तरंगदैर्घ्य (वेवलेन्थ​) क्या है, यह उस रसायन पर और उसकी ऊर्जा स्थिति (तापमान, आदि) पर निर्भर करता है। किसी सुदूर स्थित सामग्री से उत्पन्न विकिरण के वर्णक्रम को यदि परखा जाए तो अनुमान लगाया जा सकता है कि वह किन रसायनों की बनी हुई है। यही तथ्य खगोलशास्त्र में हमसे हज़ारों प्रकाश-वर्ष दूर स्थित तारों व ग्रहों की रसायनिक रचना समझने में सहयोगी होता है।Carroll, Bradley W. (2007). An Introduction to Modern Astrophysics. CA, USA: Pearson Education. p. 256. ISBN 0-8053-0402-9.

स्पेक्ट्रम की उत्पत्ति
जब किसी परमाणु के इलेक्ट्रानों को ऊर्जा देकर उत्तेजित किया जाता है (उदाहरण के लिये, गरम करके) तो इलेक्ट्रानों को दी गयी यह अतिरिक्त ऊर्जा उन्हें उच्चतर ऊर्जा के कक्षकों (ऑर्बिटल्स) में धकेल देती है। इसके बाद वे इलेक्ट्रॉन अपनी पूर्व कक्षक में लौट आते हैं और इस क्रम में वही ऊर्जा फोटॉन के रूप में उत्सर्जित करते हैं। इस उत्सर्जित फोटॉन की तरंगदैर्घ्य उन दो कक्षकों के ऊर्जा-स्तर के अन्तर द्वारा निर्धारित होता है। ये उत्सर्जित फोटॉन उस परमाणु के उत्सर्जन-स्पेक्ट्रम का एक भाग हैं।

हम जानते हैं कि परमाणु के उत्सर्जन स्पेक्ट्रम में केवल कुछ वर्ण (या, आवृत्ति) के ही पाये जाते हैं, जिसका अर्थ है कि कुछ निश्चित आवृत्ति के फोटॉन ही उत्सर्जित होते हैं। ये सभी आवृत्तियाँ निम्नलिखित सम्बन्ध का पालन करतीं हैं-
,
जहाँ  फोटॉन की ऊर्जा है,  फोटॉन की आवृत्ति है, तथा  प्लांक नियतांक है।

 इन्हें भी देखें 
 वर्णक्रम
 विकिरण

 सन्दर्भ 

श्रेणी:विद्युतचुंबकीय विकिरण
श्रेणी:परमाणु भौतिकी
श्रेणी:नाभिकीय भौतिकी
श्रेणी:कण भौतिकी
श्रेणी:स्पेक्ट्रोस्कोपी
श्रेणी:वर्णक्रम
धौलीगंगा

300px|अंगूठाकार|विष्णु प्रयाग के पास संगम के पहले धौली गंगा नदी
धौली गंगा गंगा नदी की पांच आरंभिक सहायक नदियों में से एक है। यह नदी अलकनंदा नदी से विष्णु प्रयाग में संगम करती है।

श्रेणी:उत्तराखण्ड की नदियाँ
सीता माता वन्य अभयारण्य

सीता माता वन्य अभयारण्य (Sita Mata Wildlife Sanctuary) भारत के राजस्थान राज्य के प्रतापगढ़ ज़िले में स्थित एक वन्य अभयारण्य है।"Lonely Planet Rajasthan, Delhi & Agra," Michael Benanav, Abigail Blasi, Lindsay Brown, Lonely Planet, 2017, ISBN 9781787012332"Berlitz Pocket Guide Rajasthan," Insight Guides, Apa Publications (UK) Limited, 2019, ISBN 9781785731990 2 नवम्बर 1979 को राजस्थान अधिसूचना संख्या एफ सरकार द्वारा एक संरक्षित वन क्षेत्र के रूप में घोषित कर दिया गया।

 विवरण 
यहाँ बहुत घने जंगल है इस विकासशील ज़िले की कुल भूमि क्षेत्र लगभग 40% है, जो 422.95 वर्ग किलोमीटर है। यह प्रतापगढ़ ज़िले का मुख्य आकर्षण है। यहाँ की भूमि तीन अलग-अलग संरचनाओं के संगम की लहरदार है - मालवा पठार ,विन्ध्याचल पहाड़ियाँ और अरावली श्रृंखला। यहाँ पर उड़न गिलहरी भी पाई जाती है। इसमै दो अजस्त्र झरने गर्म व ठडै पानी कै बहतै है। यहाँ सार्वजनिक जैव विविधता पाई जाती है, जैसे चीतल, चौसिंगा, स्याहगोश, जंगली सुअर, पैंगोलिन, भारतीय तेन्दुआ, धारीदार लकड़बग्घा, सुनहरा गीदड़, जंगली बिल्ली, भारतीय सेही, स्लोथ रीछ, नीलगाय, आदि।

 इन्हें भी देखें 
 प्रतापगढ़ ज़िला, राजस्थान

बाहरी कड़ियाँ
 

 सन्दर्भ 

श्रेणी:राजस्थान के वन्य अभयारण्य
श्रेणी:प्रतापगढ़ ज़िले, राजस्थान में पर्यटन आकर्षण
श्रेणी:प्रतापगढ़ ज़िला, राजस्थान
फ़र्स्ट इण्डिया न्यूज़

फ़र्स्ट इण्डिया न्यूज़ एक भारतीय ऑनलाइन समाचार चैनल है। इसका मुख्यालय जयपुर ,राजस्थान में है। 
बाहरी कड़ियाँ
आधिकारिक जालस्थल

सन्दर्भ

श्रेणी:भारतीय समाचार चैनल
श्रेणी:समाचार चैनल
ढाणी और गाँव

बुर्जा की ढ़ाणी - यहां मिट्टी से बना एक बुर्ज (स्तूप) है इसी कारण इस गाँव का नाम बुर्जा की ढ़ाणी है।

 बुर्जा की ढ़ाणी - यह एक ग्राम पंचायत मुख्यालय है। जो नीम का थाना जिले के श्रीमाधोपुर तहसील की अजीतगढ़ पंचायत समिति की एक ग्राम पंचायत है।

 बुर्जा की ढाणी जिला मुख्यालय नीमकाथाना से दक्षिण दिशा में 30km दूर है। तहसील मुख्यालय श्रीमाधोपुर से पूर्व दिशा में 35km दूर है। पंचायत समिति मुख्यालय अजीतगढ़ से उत्तर दिशा में 13km दूर है।

 पंचायत मुख्यालय पर विज्ञान संकाय संचालित राजकीय उच्च माध्यमिक विद्यालय अवस्थित है।

 ग्राम पंचायत बुर्जा की ढ़ाणी के परिक्षेत्र में आने वाले राजस्व गांव खिरोटी, मंदरुपपूरा, बुरकड़ा, भूरानपुरा,हरिपुरा हैं।

 बुर्जा की ढ़ाणी ग्राम पंचायत के नजदीकी दो ग्राम पंचायत हाथीदेह और हरदास का बास हैं।

ढाणी क्या है ?
उत्तर-पश्चिम भारत में, एक ढाणी सबसे छोटा समूह है इसमें ज्यादातर झोपड़ियां होती है। एक ढाणी में रहने वाले सभी परिवार के सदस्य होते हैं। अधिकांश भारतीय छोटे गाँवो में ही रहते हैं। 
thumb|200pxthumb|एक दलित की झोंपड़ी
गाँव
यह एक कुछ घरो से लेकर सैकड़ो घरो का समूह होता है जिसमे कई घरों का समुदाय, कई जाति, परिवार आदि का संगठक होता है। गांव जो कि कई सारी ढाणी से मिलकर बना होता है।

सन्दर्भ

श्रेणी:राजस्थानी संस्कृति
श्रेणी:राजस्थान 
श्रेणी:राजस्थान के गाँव 
श्रेणी:राजनैतिक विचारधाराएँ
गाब्रिएल दाँनुतस्यो

गाब्रिएल दाँनुतस्यो|right|thumb|300px
गाब्रिएल दाँनुतस्यो (Gabriele D'Annunzio ; इतालवी उच्चारण : [ɡabriˈɛːle danˈnuntsjo] ; 12 मार्च, 1863 – 01 मार्च 1938) इटली का लेखक, कवि, पत्रकार, नाटककार, तथा प्रथम विश्वयुद्ध का योद्धा त्था। १८८९ से १९१० तक इतालवी साहित्य में तथा १९१४ से १०२४ तक इटली के राजनीतिक जीवन में उसका प्रमुख स्थान था। उसको प्रायः इल वाटे (Il Vate = कवि) या इल प्रोफेटा ( Il Profeta = मसीहा) के नाम से जाना जाता था।

परिचय
आनुंत्सियो का जीवन बहुत घटनापूर्ण रहा। वह विलास और वैभव का प्रेमी था। यूरोपीय रोमांसकालीन परवर्ती साहित्य की प्रवृत्तियों के समन्वय की अपूर्व क्षमता आनुंत्सियों की रचनाओं में मिलती है। भाषा की दृष्टि से उसे अलंकारवादी कहा जा सकता है। कविता, नाटक, उपन्यास, गद्यकाव्य सभी कुछ उसने लिखा।

कृतियाँ
इसकी प्रारंभिक रचनाएँ प्रीमो बेटे (कविताएँ) में संगृहीत हैं। अन्य काव्यकृतियों में 'कांतो नीवो' 'इंतरमेज्जो दी रीमे', 'एलेजिए रोमाने', 'ईसोंतेओ ए ला कीमेरा', 'पोएमा पारादीसियाको', 'ले लाउदी', हैं। प्रसिद्ध उपन्यासों में 'इल प्याचे', 'लरे', 'इंतोचेले', 'इल फुवाको' आदि हैं। नाट्यकृतियों में 'फ्रांचेस्का दा रीमिनी', 'ला फील्या दी योरियो', 'ला नावे' आदि हैं। 'ले नोवेल्ले देल्ला पेस्कारा' उसकी कहानियों का प्रसिद्ध संग्रह है। आत्मकथात्मक गद्यकाव्य की दृष्टि से 'कोंतेंलात्सियोने देल्ला मोर्ते' तथा 'लीवरो सेग्रेतो' उल्लेखनीय हैं।

श्रेणी:इतालवी साहित्यकार
खोजकी

खोजकी (उर्दू: خوجكى‎, सिन्धी: خوجڪي‎ ) एक लिपि है जो सिन्ध आदि दक्षिण एशिया के खोजा समुदाय द्वारा प्रयुक्त होती थी। इस लिपि में मुख्यतः मुस्लिम शिया इस्माइली साहित्य लिखा जाता था। 

बाहरी कड़ियाँ
A "New" Khojki Inscription (Anshuman Pandey)

श्रेणी:लिपि
सयाजीराव गायकवाड़ पुस्तकालय, बनारस हिन्दू विश्वविद्यालय

right|thumb|300px|सयाजीराव गायकवाड़ पुस्तकालय
सयाजीराव गायकवाड़ पुस्तकालय बनारस हिन्दू विश्वविद्यालय का मुख्य पुस्तकालय है। इसको 'केन्द्रीय पुस्तकालय' भी कहते हैं। इसकी स्थापना १९१७ में हुई थी। इसका वर्तमान भवन ब्रिटिश संग्रहालय की तर्ज पर १९४१ में बना था। इसके निर्माण के लिये महाराजा सयाजीराव गायकवाड़ से दान प्राप्त हुआ था। वे वडोदरा राज्य में जगह-जगह पुस्तकालय निर्माण के लिये प्रसिद्ध हैं। 

इन्हें भी देखें
सयाजीराव गायकवाड़ तृतीय

श्रेणी:भारत के पुस्तकालय
लक्ष्मी विलास महल

thumb|550px|लक्ष्मीविलास महल

लक्ष्मी विलास महल बड़ोदरा में स्थित है। महाराजा पैलेस वास्तव में बड़ोदरा, गुजरात, भारत में महलों की एक श्रृंखला को संदर्भित करता है, क्योंकि गायकवाड़ एक प्रसिद्ध मराठा परिवार है, बड़ोदरा राज्य पर शासन करना शुरू कर दिया। पहले एक सरकार की इमारत थी जिसे सरकार वाडा के रूप में जाना जाता था। पुरानी शास्त्रीय शैली में बनाया गया नज़ारबाग पैलेस के लिए यह इमारत वास्तव में एक महल नहीं थी।
इसके बाद, लक्ष्मी विलास पैलेस, इंडो-सरैसेनिक रिवाइवल आर्किटेक्चर की एक असाधारण इमारत, १८९० में जीपीबी १८०००० की लागत से महाराजा सयाजीराव गायकवाड ३ द्वारा निर्मित किया गया था। यह अब तक का सबसे बड़ा निजी आवास है और बकिंघम पैलेस के आकार का चार गुना है। निर्माण के समय में यह सबसे आधुनिक सुविधाओं जैसे एलीवेटर और इंटीरियर को बड़े यूरोपीय देश के घर की याद दिलाती है। यह शाही परिवार का निवास है, जो बड़ौदा के निवासियों द्वारा उच्च सम्मान में आयोजित किया जाता है।

इन्हें भी देखें
 सयाजीराव गायकवाड़ तृतीय

 सन्दर्भ 

श्रेणी:गुजरात का भूगोल
श्रेणी:भारत के राजमहल
श्रेणी:वडोदरा ज़िले में पर्यटन आकर्षण
सालंग सुरंग

सालंग सुरंग ( तुनेल-ए-सलंग,  द सलंग तुनेल) एक 2.6 किमी लम्बी सुरंग है जो अफ़्गानिस्तान में हिन्दू कुश पर्वत में स्थित सालंग दर्रे में पारवान और बघलान प्रान्तों के मध्य में स्थित है। इसका निर्माण सोवियत संघ द्वारा 1960 के दशक में किया गया था और इसका उपयोग राजधानी काबुल को अफ़्गानिस्तान के उत्तरी नगरों से जोड़ने के लिए किया जाता है। अभी इस सुरंग का निर्माण और सुधार किया जा रहा है। प्रतिदिन सात से दस हज़ार वाहन इस सुरंग से होकर गुजरते हैं।

सालंग सुरंग एकमात्र मार्ग है जो उत्तर-दक्षिण दिशा में वर्षभर खुला रहता है। इसे नवम्बर 1982 में घटित एक विनाशकारी अग्निकाण्ड और बहुत सी हिमस्खलन की घटनाओं के लिए भी जाना जाता है। फ़रवरी 2010 में घटित एक हिमस्खलन में 172 लोग परोक्ष या अपरोक्ष रूप से मारे गए थे।

अवलोकन
thumb|left|सुरंग में चलता एक वाहन
यह सुरंग अफ़्गानिस्तान में उत्तर-दक्षिण भागों को जोड़ने वाला एक प्रमुख मार्ग है जिसके कारण यात्रा का समय 72 घण्टे से घटकर 10 घण्टे हो जाता है और मार्ग लगभग 300 किमी कम हो जाता है। यह सुरंग लगभग 3,400 मीटर की ऊँचाई पर स्थित है और 2.6 किमी लम्बी है। सुरंग की चौड़ाई और ऊँचाई 7 मीटर हैं।U.S.-Pakistan dispute chokes Afghan supply route Retrieve 4 June 2012.

1955 में, अफ़्गानिस्तान और सोवियत संघ ने सालंग सड़क को विकसित करने के एक समझौते पर हस्ताक्षर किए थे। यह सुरंग 1964 में खुली और इसके कारण वर्षभर देश के उत्तरी भागों से काबुल को जोड़ने वाला मार्ग उपलब्ध हुआ। यह सुरंग 1973 तक विश्व की सबसे ऊँची सड़क सुरंग थी, जब अमेरिका के रॉकी पर्वतों में आइज़नहावर स्मारक सुरंग का निर्माण हुआ जो इस सुरंग से थोड़ी ऊँची और लम्बी है।

2010 में प्रतिदिन लगभग 16,000 वाहन इस सुरंग से होकर गुजर रहे थे। एक अन्य प्रतिवेदन के अनुसार यह सुरंग केवल 1,000 वाहन प्रतिदिन के अनुसार तैयार की गई थी पर अब इसे प्रतिदिन सात से दस हज़ार वाहनों का भार वहन करना पड़ रहा है।

दुर्घटना
2002 हिमस्खलन
बन्द पड़े इस सुरंग को खोला गया तो उसके कुछ सप्ताह बाद ही हिमस्खलन के कारण सैकड़ों लोग इसमें दब गए। जिसमें से अधिकतर लोगों को निकाल लिया गया। जुलाई 2004 से यह दो तरफा यातायात के लिए खुल गया।

2009 हिमस्खलन
जनवरी 2009 में आए इस हिमस्खलन के कारण 10 लोगों की मौत हो गई।

2010 हिमस्खलन
10 फरवरी 2010 में हुए हिमस्खलन में 160 लोगों की मौत हो गई और 84 लोग घायल हुए। रास्ता बन्द होने के कारण कई गाड़ियाँ रास्ते से हट कर पहाड़ के दूसरे ओर नाली में गिर गए। इस घटना में अधिकतर लोगों की जान ठण्ड में रहने और साँस न लेने के कारण गई।

सन्दर्भ

बाहरी कड़ियाँ

 World's highest road tunnels 
 Photos of Salang Tunnel avalanche 
 Photos of road to Salang Tunnel 

श्रेणी:अफ़्गानिस्तान में सुरंगें
एयर कोस्टा

एयर कोस्टा, भारत की एक क्षेत्रीय एयरलाइन है जो विजयवाड़ा, आंध्र प्रदेश में स्थित है। इसने अपनी पहली उड़ान अक्तूबर 2013 से चेन्नई से प्रारम्भ किया जो इसके मुख्य संचालन और रखरखाव के केन्द्रों में से एक है।  यह एल ई पी एल समूह का हिस्सा है जो विजयवाड़ा में स्थित है। इसने अपनी अनुसूचित आपरेशन (उड़ान का प्रारम्भ) अक्टूबर 2013 में दो एमब्रेयर ई -170 विमान का उपयोग कर ,300 कर्मचारियों के साथ की, जिसमे प्रवासी पायलटों और इंजीनियरों सम्मिलित थे। 

एयरलाइन, भारत में टियर टू और थ्री शहरों के बीच हवाई सम्पर्क व यातायात में सुधार लाने पर ध्यान केंद्रित करने की योजना बना रही है और इसने 2015 तक 1.5 करोड़ डॉलर के निवेश की घोषणा की है। इस एयरलाइन्स की 2015 तक विजयवाड़ा हवाई अड्डे पर एक विमान रखरखाव, मरम्मत और ओवरहाल (एमआरओ) सुविधा स्थापित करने की योजना है। वर्तमान में चेन्नई अंतरराष्ट्रीय हवाई अड्डे पर इस एयरलाइन के रखरखाव केंद्र है।

इतिहास

एल ई पी एल समूह ने फरवरी 2012 में नागरिक उड्डयन मंत्रालय से अनापत्ति प्रमाण पत्र (एनओसी) प्राप्त किया। हालांकि इस एयरलाइन ने क्यू 400 विमान के बेड़े के साथ परिचालन शुरू करने की योजना बनाई थी, लेकिन जून 2013 में पेरिस एयर शो में एयर कोस्टा के एमब्रेयर जेट खरीदने की योजना को सार्वजनिक  किया था। इसने सितंबर 2013 में सिविल एविएशन महानिदेशालय (डीजीसीए) से एयर ऑपरेटर परमिट (एओपी)  प्राप्त किया था। 

गंतव्य

अप्रैल 2015 तक एयर कोस्टा निम्न गंतव्यों के लिए उड़ान भरता है:

 देश
				(राज्य) शहर हवाई अड्डे टिप्पणी संदर्भ भारत
				(आंध्र
				प्रदेश) विजयवाड़ा विजयवाड़ा
				हवाई
				अड्डे केंद्र  भारत
				(आंध्र
				प्रदेश) विशाखापट्टनम विशाखापत्तनम
				अंतरराष्ट्रीय
				हवाई
				अड्डे केंद्र  भारत
				(आंध्र
				प्रदेश) तिरुपति तिरुपति
				हवाई
				अड्डे   भारत
				(गुजरात) अहमदाबाद सरदार
				वल्लभभाई
				पटेल
				अंतरराष्ट्रीय
				हवाई
				अड्डे   भारत
				(कर्नाटक) बंगलौर केम्पेगौडा अंतर्राष्ट्रीय विमानपत्तन   भारत
				(राजस्थान) जयपुर जयपुर
				अंतर्राष्ट्रीय
				हवाई
				अड्डे   भारत
				(तमिलनाडु) चेन्नई चेन्नई
				अंतरराष्ट्रीय
				हवाई
				अड्डे केंद्र  भारत
				(तमिलनाडु) कोयंबटूर कोयंबटूर
				अंतरराष्ट्रीय
				हवाई
				अड्डे   भारत
				(तेलंगाना) हैदराबाद राजीव
				गांधी
				अंतर्राष्ट्रीय
				हवाई
				अड्डे  

जहाज़ी बेड़ा

एयर कोस्टा ने अपना उड़ान संचालन ईसीसी से पट्टे पर लिए गए एमब्रेयर ई 170 जेट विमानों की जोड़ी के साथ शुरू किया था। दो और ई 190 जेट विमानों क्रमश: दिसंबर और जनवरी में लिए गए। यह सितंबर 2015 तक दो और ई-190 विमान देगा।  यह एयरलाइन की योजना 2018 तक 25 विमान करने की है  मई 2015 में एयर कोस्टा घोषणा की सितंबर 2015 और जनवरी 2016 के बीच अपने बड़े में तीन और एमब्रेयर ई-190 विमान सम्मिलित करेगा। यह अपने शेयर्स निजी इक्विटी निवेशकों को बेचकर धन जुटाएगा।

13 फरबरी , 2014 को एयर कोस्टा ने ब्राज़ीलियाई कंपनी एम्ब्राएर से 50 E-Jets E2 (कीमत $2.94 अरब) खरीदने की योजना बनाई। दोनों कंपनियों ने संयुक्त वक्तव्य जारी कर इसकी घोषणा की। 2019 में जब ई -जेट ए२ की इससे पहली खेप मिलेगी तब भारतीय बाजार में एयर कोस्टा इ जेट 32 का प्रथम उपभोक्ता बन जायेगा।

कंपनी स्लोगन:

इस कंपनी का स्लोगन “हैप्पी फ्लाइंग” है। 

कर्मचारियों की संख्या:

इस कंपनी में वर्तमान में 742 कर्मचारी काम करते है। 

वेब साइट :

इस कंपनी का आधिकारिक वेबसाइट एयर कोस्टा.इन है।
 
सन्दर्भ

श्रेणी:भारत की प्रमुख वायुयान सेवाएं
डेक्कन एक्सप्रेस

अंगूठाकार|डेक्कन एक्सप्रेस
डेक्कन एक्सप्रेस मुंबई से पुणे के बीच चलने वाली एक ट्रेन सेवा हैं। यह देश के दो महत्वपूर्ण नगरों पुणे एवं मुंबई को जोड़ती हैं। यह कुल 192 किलो मीटर की दूरी तय करती हैं। यह भारत के सबसे प्रतिष्ठित ट्रेनों में से एक हैं। 

सेवाएं
 
यह ट्रेन भारतीय रेल के द्वारा संचालित होती है एवं यह रेलवे के सेंट्रल जोन में पड़ता हैं। यह उन 6 एक्सप्रेस रेलों में से एक हैं जो सिर्फ मुंबई एवं पुणे के बीच चलती हैं। अन्य पांच ट्रेन सिंहगड एक्सप्रेस, प्रगति एक्सप्रेस, डेक्कन क्वीन, इंद्रायणी एक्सप्रेस एवं इंटरसिटी एक्सप्रेस हैं।

नामकरण

इसका नाम डेक्कन के पठार पर रखा गया हैं जिस पर पुणे शहर अवस्थित हैं।
 
समय तालिका

मुंबई से पुणे के बीच चलने वाली ट्रेन का नंबर 11007 हैं एवं यह सुबह के 7.00 बजे मुंबई से खुलती हैं। यह 192 किलोमीटर की दूरी तय करने में 4 घंटे 05 मिनट का समय लेती हैं।

 1 CSTM Mumbai
			CST First 07.00 0 0 1 2 DR Dadar
			Cr 07.11 07.13 2 9 1 3 TNA Thane 07.33 07.35 2 34 1 4 KYN Kalyan
			Jn 07.53 07.55 2 54 1 5 NRL Neral 08.25 08.27 2 87 1 6 KJT Karjat 08.43 08.45 2 100 1 7 KAD Khandala 09.28 09.30 2 124 1 8 LNL Lonavla 09.38 09.40 2 128 1 9 TGN Talegaon 10.08 10.10 2 158 1 10 KK Khadki 10.44 10.46 2 186 1 11 SVJR Shivaji
			Nagar 10.49 10.51 2 190 1 12 PUNE Pune
			Jn 11.05 Last 0 192 1

इसके विपरीत पुणे से मुंबई चलने वाली दिन के 15.30 में खुलती हैं एवं शाम के 19.35 मिनट पर मुंबई पहुचती हैं। यह भी 192 किलोमीटर की दूरी तय करने में 4 घंटे 05 मिनट का समय लेती हैं। 

 1 PUNE Pune
			Jn Firstv 1.30 0 0 1 2 SVJR Shivaji
			Nagar 15.35 15.38 3 3 1 3 KK Khadki 15.42 15.45 3 7 1 4 TGN Talegaon 16.06 16.08 2 35 1 5 LNL Lonavla 16.38 16.40 2 64 1 6 KAD Khandala 16.43 16.45 2 68 1 7 KJT Karjat 17.33 17.35 2 92 1 8 KYN Kalyan
			Jn 18.18 18.23 5 139 1 9 TNA Thane 18.43 18.45 2 159 1 10 DR Dadar
			Cr 19.08 19.10 2 183 1 11 CSTM Mumbai
			CST 19.35 Last 0 192 1

किराया तालिका

  सामान्य
			भाड़ा तत्काल
			भाड़ा CC 325
			($6) 430
			($7) 2S 90
			($2) 100($2)  GEN 75
			($1.2) GEN 195 

डिब्बों की स्थिति
 En GSRD 2S 2S 2S 2S 2S 2S 2S 2S 2S 2S 2S 2S 2SCCCC GSRD 0 1 2 3 4 5 6 7 8 9 10 11 12 13 14 15 16 17

यह ट्रेन मुंबई पुणे के बीच जीवन रेखा का काम करती हैं। दोनों शहरों से बहुत सारे लोग प्रतिदिन आना जाना करते हैं, यह ट्रेन उनोगों के लिए बहुत लाभदायक सिद्ध होती हैं। यदपि मुंबई पुणे के बीच अन्य कई ट्रेन हैं यकीन बहुत लोग सिर्फ इसमें ही सफर करना पसंद करते हैं।

सन्दर्भ

श्रेणी:मेल एक्स्प्रेस ट्रेन‎
उत्तरवैदिक काल

उत्तरवैदिक काल में वैदिक सभ्यता का विस्तार बिहार तक हुआ था। कुरु ,पांचाल और काशी उत्तरवैदिक काल के मुख्य जनपद थे।
ऋग्वैदिक काल में आर्यों का निवास स्थान सिंधु तथा सरस्वती नदियों के बीच में था। बाद में वे सम्पूर्ण उत्तर भारत में फ़ैल चुके थे। सभ्यता का मुख्य क्षेत्र गंगा और उसकी सहायक नदियों का मैदान हो गया था। गंगा को आज भारत की सबसे पवित्र नदी माना जाता है। इस काल में विश् का विस्तार होता गया और कई जन विलुप्त हो गए। भरत, त्रित्सु और तुर्वस जैसे जन् राजनीतिक हलकों से ग़ायब हो गए जबकि पुरू पहले से अधिक शक्तिशाली हो गए। पूर्वी उत्तर प्रदेश और बिहार में कुछ नए राज्यों का विकास हो गया था, जैसे - काशी, कोसल, विदेह (मिथिला), मगध और अंग।

ऋग्वैदिक काल में सरस्वती नदी को सबसे महत्वपूर्ण माना जाता है। ग॓गा का एक बार और यमुना नदी का उल्लेख तीन बार हुआ है। इस काल में कौसाम्बी नगर मे॓ पहली बार पक्की ईटो का प्रयोग किया गया। इस काल में वर्ण व्यवसाय के बजाय जन्म के आधार पे निर्धारित होने लगे।

 

सन्दर्भ

श्रेणी:इतिहास
श्रेणी:काल
श्रेणी:वैदिक सभ्यता
स्टिक्स (उपग्रह)

thumb|180px|right|हबल अंतरिक्ष दूरबीन द्वारा ली गई यम (प्लूटो) की इस तस्वीर में स्टिक्स-समेत प्लूटो के पाँचो उपग्रह नज़र आ रहे हैं
स्टिक्स (Styx) बौने ग्रह यम (प्लूटो) का एक छोटा उपग्रह है। इसकी खोजे जाने की घोषणा ११ जुलाई २०१२ को की गई थी। इसकी खोज में हबल अंतरिक्ष दूरबीन का प्रयोग हुआ था। Showalter, M.R.; Weaver, H. A.; Stern, S. A.; Steffl, A. J.; Buie, M. W.; Merline, W. J.; Mutchler, M. J.; Soummer, R.; Throop, H. B. (2012). "New Satellite of (134340) Pluto: S/2012 (134340) 1". IAU Circular 9253: 1. Bibcode:2012IAUC.9253....1S.

 रूप-रंग व सम्भावित उत्पत्ति 
स्टिक्स का आकार काफ़ी छोटा है। इसका व्यास (डायामीटर) १० से २५ किलोमीटर के बीच अनुमानित किया गया है।"Hubble discovers new Pluto moon ". bbc.co.uk. BBC News. 11 July 2012. Retrieved 12 July 2012. अपने छोटे आकार के कारण इसका गुरुत्वाकर्षण भी कम ही है और यह सम्भावना कम है कि यह अपने-आप को खींच-सिकोड़कर गोल कर पाया होगा। इसलिये अंदाज़ा लगाया जाता है कि यह थोड़ा बेढंगा है (यानि गोल नहीं है)। यम (प्लूटो) के इतने चंद्रमाओं को देखकर खगोलशास्त्री अनुमान लगाते हैं कि शायद कोई वस्तु गहरे अतीत में यम से टकराई होगी और यह चंद्रमा उसी ठोकर से अंतरिक्ष में फेंके गये मलबे के जमा होने से बने हैं। वे सोचते हैं कि स्टिक्स का अधिकांश हिस्सा पानी की बर्फ़ का बना हुआ है।Nemiroff, R.; Bonnell, J. (16 July 2012). "Fifth Moon Discovered Orbiting Pluto ". Astronomy Picture of the Day. Retrieved 17 July 2012.

 इन्हें भी देखें 
 यम (ग्रह)
 यम के प्राकृतिक उपग्रह
 न्यू होराएज़न्ज़

 सन्दर्भ 

श्रेणी:प्राकृतिक उपग्रह
श्रेणी:यम के प्राकृतिक उपग्रह
श्रेणी:सौर मंडल
कक्षीय झुकाव

thumb|230px|कक्षीय झुकाव i (हरे रंग में) द्वारा अंकित है - यह इस वस्तु की परिक्रमा कक्षा का बाक़ी मंडल की परिक्रमा कक्षा की तुलना में बना हुआ कोण (ऐंगल) है
कक्षीय झुकाव (अंग्रेजी: Axial tilt) खगोलशास्त्र में किसी वस्तु की परिक्रमा कक्षा (ऑरबिट) का किसी अन्य वस्तु या वस्तुओं की परिक्रमा कक्षा से बनने वाला कोण (ऐंगल) है।Chobotov, Vladimir A. (2002). Orbital Mechanics (3rd ed.). AIAA. pp. 28–30;. ISBN 1-56347-537-5. मसलन बुध ग्रह (मरक्यूरी) का कक्ष पृथ्वी के कक्ष से ७.०१° के झुकाव पर है। अगर पृथ्वी के सूर्य के इर्द-गिर्द परिक्रमा कक्ष को एक समतल (प्लेन) में देखा जाये तो बुध परिक्रमा करता हुआ एक छोर पर इस समतल से लगभग ७.०१° ऊपर उठता है और कक्ष के दूसरे छोर पर ७.०१° समतल से नीचे जाता है।McBride, Neil; Bland, Philip A.; Gilmour, Iain (2004). An Introduction to the Solar System. Cambridge University Press. p. 248. ISBN 0-521-54620-6.

 इन्हें भी देखें 
 कक्षा (भौतिकी)
 अक्षीय झुकाव, ध्यान दें की कक्षीय झुकाव इससे बिलकुल अलग है

 सन्दर्भ 

श्रेणी:खगोलशास्त्र
कोन्ड्राइट

thumb|230px|NWA८६९ नामक कोन्ड्राइट उल्का का एक ७०० ग्राम का अंश
कोन्ड्राइट (Chondrite) ऐसे पत्थरीले (ग़ैर-धातुदार) उल्काओं (मीट्योराइटों) को कहा जाता है जो उस धूल व कणों के बने हों जो सौर मंडल के शुरुआती सृष्टि-क्रम में मौजूद थे। ग्रहों, उपग्रहों और अन्य बड़ी वस्तुओं के निर्माण में उनमें शामिल सामग्री में पिघलाव और परतों में छट जाने जैसी प्रक्रिया हुई। प्रहारों के कारण इनसे भी उखड़कर उल्का बने लेकिन कोन्ड्राइट केवल वही उल्का होते हैं जिनमें ऐसी प्रक्रियाएँ न हुई हों और जो काफ़ी हद तक सौर मंडल के आरम्भिक काल में जैसे थे वैसे ही हों। ध्यान दें कि किसी कोन्ड्राइट में अक्सर ज़रा-बहुत धातु भी उपस्थित हो सकती है लेकिन उसका अधिकतर भाग पत्थरीला होता है।Connelly, J. N.; Bizzarro, M.; Krot, A. N.; Nordlund, A.; Wielandt, D.; Ivanova, M. A. (2012). "The Absolute Chronology and Thermal Processing of Solids in the Solar Protoplanetary Disk". Science 338 (6107): 651–655. doi:10.1126/science.1226919. PMID 23118187. edit

 नामोत्पत्ति 
कोन्ड्राइटों का नाम उनमें मौजूद कोन्ड्रूल (Chondrule) नामक गोलाकर कणों से आता है। यह यूनानी भाषा के χόνδρος (ख़ोन्द्रोस) नामक शब्द से है जिसका अर्थ 'कण' है। ख़ोन्द्रोस में बिंदु-वाले 'ख़' के उच्चारण पर ध्यान दें जो बिंदु-रहित 'ख' से ज़रा अलग है और 'ख़राब' और 'ख़रीद' जैसे शब्दों से मिलता-जुलता है।

 इन्हें भी देखें 
 अकोन्ड्राइट
 उल्का
 खगोलीय धूल

 सन्दर्भ 

श्रेणी:कोन्ड्राइट उल्का
श्रेणी:उल्का के प्रकार
श्रेणी:उल्का
कोन्ड्रूल

thumb|230px|एक 'ग्रासलैन्ड' नामक कोन्ड्राइट उल्का के कटे अंश में कोन्ड्रूलों के गोल आकार
कोन्ड्रूल (Chondrule) वह गोल आकार के कण होते हैं जो कोन्ड्राइटों (पत्थरीले उल्काओं) में पाए जाते हैं। यह अंतरिक्ष में पिघली या आधी-पिघली हुई बूंदो के जुड़ने से बनते हैं और फिर इनके जमावड़े से क्षुद्रग्रह बनते हैं। यह कोन्ड्रूल हमारे सौर मंडल की सबसे पुरानी निर्माण सामग्री है और इन्हें समझना हमारे सौर मंडल के सृष्टि-क्रम को समझ पाने का एक महत्वपूर्ण भाग माना जाता है।Connelly, J. N.; Bizzarro, M.; Krot, A. N.; Nordlund, A.; Wielandt, D.; Ivanova, M. A. (2012). "The Absolute Chronology and Thermal Processing of Solids in the Solar Protoplanetary Disk". Science 338 (6107): 651–655. doi:10.1126/science.1226919. PMID 23118187 .

 नामोत्पत्ति 
कोन्ड्रूल यूनानी भाषा के χόνδρος (ख़ोन्द्रोस) नामक शब्द से है जिसका अर्थ 'कण' है। ख़ोन्द्रोस में बिंदु-वाले 'ख़' के उच्चारण पर ध्यान दें जो बिंदु-रहित 'ख' से ज़रा अलग है और 'ख़राब' और 'ख़रीद' जैसे शब्दों से मिलता-जुलता है।

 इन्हें भी देखें 
 कोन्ड्राइट
 खगोलीय धूल

 सन्दर्भ 

श्रेणी:कोन्ड्राइट उल्का
अकोन्ड्राइट

thumb|230px|कम्बरलैंड फ़ॉल्ज़ नामक अकोन्ड्राइट उल्का का कटा अंश
अकोन्ड्राइट (Chondrite) ऐसे पत्थरीले (ग़ैर-धातुदार) उल्काओं (मीट्योराइटों) को कहा जाता है जिनमें कोन्ड्रूल (गोलाकार पत्थरीले आदि-कण) न हों। क्योंकि यह कण सौर मंडल के शुरुआती सृष्टि-क्रम में मौजूद थे इनकी अनुपस्थिति का मतलब यह है कि उल्का किसी बड़ी वस्तु का अंश है जिसमें उसकी सामग्री पर पिघलाव और परतीकरण जैसी प्रक्रियाएँ हुई हैं। इस कारणवश कोन्ड्राइट और अकोन्ड्राइट उल्काओं को काटकर देखा जाए तो उनका ग्रंथन एक-दूसरे से भिन्न लगता है।Mason, B. (1962). Meteorites. New York: John Wiley.

 इन्हें भी देखें 
 कोन्ड्रूल
 कोन्ड्राइट
 उल्का
 खगोलीय धूल

 सन्दर्भ 

श्रेणी:अकोन्ड्राइट उल्का
श्रेणी:उल्का के प्रकार
श्रेणी:उल्का
पैलस परिवार

thumb|230px|क्षुद्रग्रह घेरे में पैलसी क्षुद्रग्रहों की स्थिति व उनकी बनावट
पैलस परिवार (Pallas family) क्षुद्रग्रह घेरे के मध्यम भाग में मिलने वाले B-श्रेणी क्षुद्रग्रहों का एक क्षुद्रग्रह परिवार है। इस परिवार का नाम २ पैलस नामक भीमकाय क्षुद्रग्रह पर पड़ा है। २ पैलस का औसत व्यास (डायामीटर) ५५० किमी है लकिन बाक़ी पैलसी क्षुद्रग्रहों का आकार इससे काफ़ी कम है। २ पैलस के बाद २२ किमी के आकार वाला ५२२२ इयोफ़ (5222 Ioffe) इस परिवार का दूसरा सबसे बड़ा क्षुद्रग्रह है। पैलसी क्षुद्रग्रह पृथ्वी के परिक्रमा कक्षा के समतल से काफ़ी अधिक कक्षीय झुकाव रखते हैं।A. Lemaitre & A. Morbidelli, Proper elements for highly inclined asteroidal orbits, Celestial Mechanics and Dynamical Astronomy, Vol. 60, pp. 29 (1994).

 इन्हें भी देखें 
 २ पैलस
 B-श्रेणी क्षुद्रग्रह
 क्षुद्रग्रह
 क्षुद्रग्रह परिवार
 क्षुद्रग्रह घेरा

 सन्दर्भ 

श्रेणी:पैलसी क्षुद्रग्रह
श्रेणी:क्षुद्रग्रह समूह और परिवार
B-श्रेणी क्षुद्रग्रह

thumb|हबल अंतरिक्ष दूरबीन द्वारा ली गई २ पैलस की तस्वीर - यह एक B-श्रेणी का क्षुद्रग्रह है
B-श्रेणी क्षुद्रग्रह (B-type asteroid) C-श्रेणी क्षुद्रग्रहों की एक असाधारण श्रेणी है जो कार्बन-युक्त होते हैं। यह आमतौर पर क्षुद्रग्रह घेरे (ऐस्टेरायड बेल्ट) के बाहरी हिस्से में पाए जाते हैं। २ पैलस वाले पैलस परिवार के अधिकांश क्षुद्रग्रह इसी श्रेणी के हैं। माना जाता है कि इनका निर्माण सौर मंडल के सृष्टि-काल में हुआ था।"JPL Small-Body Database Search Engine: spec. type = B (SMASSII) ". JPL Solar System Dynamics. Retrieved 2015-06-17.

 इन्हें भी देखें 
 क्षुद्रग्रह वर्णक्रम श्रेणियाँ
 क्षुद्रग्रह

 सन्दर्भ 

श्रेणी:क्षुद्रग्रह वर्णक्रम श्रेणियाँ
F-श्रेणी क्षुद्रग्रह

thumb|दूरबीन द्वारा हिलते हुए ७०४ इन्टरैमनिया का चित्र - यह एक F-श्रेणी का क्षुद्रग्रह है
F-श्रेणी क्षुद्रग्रह (F-type asteroid) B-श्रेणी क्षुद्रग्रहों की तरह के असाधारण कार्बन-युक्त क्षुद्रग्रह होते हैं। इनमें और B-श्रेणी के क्षुद्रग्रहों में यह मुख्य अंतर है कि इनके वर्णक्रम में जल की उपस्थिति न के बराबर होती है जबकि B-श्रेणी के क्षुद्रग्रहों में जल (बर्फ़) का संकेत मिलता है। फिर भी इन दोनों का अंतर बहुत कम है और जहाँ थोलेन श्रेणीकरण इन्हें अलग श्रेणियों में बताता है वहाँ SMASS श्रेणीकरण F-श्रेणी हटाकर उसके सारे क्षुद्रग्रहों को B-श्रेणी में ही सम्मिलित कर लेता है।"JPL Small-Body Database Browser: 704 Interamnia (1910 KU) " (2008-04-14 last obs). Retrieved 2008-11-04.

 इन्हें भी देखें 
 क्षुद्रग्रह वर्णक्रम श्रेणियाँ
 क्षुद्रग्रह

 सन्दर्भ 

श्रेणी:क्षुद्रग्रह वर्णक्रम श्रेणियाँ
राहुल सिन्हा

राहुल सिन्हा एक भारतीय नेता और भारतीय जनता पार्टी की पश्चिम बंगाल इकाई के मौजूदा अध्यक्ष हैं।

राहुल सिन्हा ने 20 अक्टूबर 1963 को कोलकाता, पश्चिम बंगाल में पैदा हुआ था।

 सन्दर्भ 

श्रेणी:पश्चिम बंगाल की राजनीति
लिंगानुपात के आधार पर भारत के राज्यों की सूची

यह सूची में भारत के राज्यों और केन्द्र-शासित प्रदेशों को 2011 की जनगणना में लिगांनुपात के अनुसार क्रमवार करती है। इसके साथ ही 2001 की जनगणना के आँकड़े भी दिए गए है। इस सूची में लिंगानुपात का अर्थ है प्रति एक हज़ार पुरुषों पर महिलाओं की संख्या। इस सूची में पूरी जनसंख्या के लिए लिंगानुपात दिया गया है।

 क्रम-स्थिति  राज्य/संघ क्षेत्र  लिंगानुपात 2011  लिंगानुपात 2001  2001 से 2011 के बीच लिंगानुपात परिवर्तन 1  केरल  1,0841,058+26 2  पौण्डिचेरी  1,0381,001+37 3  तमिल नाडु  995 986+9 4  आन्ध्र प्रदेश  992 978 +14 5  छत्तीसगढ़  991 990 +1 6  मणिपुर  987 978  +9 7  मेघालय  986 975  +11 8  उड़ीसा  978 972  +6 9  मिज़ोरम  975  938  +37 10  हिमाचल प्रदेश  974  970  +4 11  कर्णाटक  968 964  +4 12  गोवा  968 960  +8 13  उत्तराखण्ड  963 964  -1 14  त्रिपुरा  961 950  +11 15  असम  954 932  +22 16  लक्षद्वीप  946 947  -1 17  झारखण्ड  947 941  +6 18  पश्चिम बंगाल  947 934  +13 19  नागालैण्ड  931 909  +22 20  मध्य प्रदेश  930 920  +10 21  राजस्थान  928  922  +6 22  महाराष्ट्र  925 922  +3 23  अरुणाचल प्रदेश  920 901  +19 24  गुजरात  918 921  -3 25  बिहार  916 921  -5 26  उत्तर प्रदेश  912 898  +10  27  पंजाब  893 874  +19 28  सिक्किम  889 875  +14 29  जम्मू और कश्मीर  883 900  -17 30  अण्डमान और निकोबार द्वीपसमूह  878 846  +32 31  हरियाणा  877 861  +16 32 दिल्ली  866 821  +45 33  चण्डीगढ़  818 773  +45 34  दादर और नागर हवेली  775 811  -36 35  दमन और दीव  618 709  -91 *  कुल औसत  943 933  +10

बाल लिंगानुपात
निम्नलिखित सूची बाल लिंगानुपात के आधार पर है अर्थात 0-6 वर्ष के आयुवर्ग के लोगों की।

 क्रम-स्थिति  राज्य/संघ क्षेत्र  लिगांनुपात 2011  लिगांनुपात 2001  2001 से 2011 के बीच लिंगानुपात परिवर्तन 1  केरल  964  960  +4 2  पौण्डिचेरी  967  967  ±0 3  तमिल नाडु  943  942  +1 4  आन्ध्र प्रदेश  939  961  -22 5  छत्तीसगढ़  969  975  -6 6  मणिपुर  936  957  -21 7  मेघालय  970  973  -3 8  उड़ीसा  941  953  -12 9  मिज़ोरम  970  964  +6 10  हिमाचल प्रदेश  909  896  +13 11  कर्णाटक  948  946  +2 12  गोवा  942  938  +4 13  उत्तराखण्ड  890  908  -18 14  त्रिपुरा  957  966  -9 15  असम  962  965  -3 16  लक्षद्वीप  911  959  - 48 17  झारखण्ड  948  965  -17 18  पश्चिम बंगाल  956  960  -4 19  नागालैण्ड  943  964  -21 20  मध्य प्रदेश  918  932  -14 21  राजस्थान  888  909  -21 22  महाराष्ट्र  894  913  -19 23  अरुणाचल प्रदेश  972  964  +8  24  गुजरात  890  883  +7 25  बिहार  937  942  -7 26  उत्तर प्रदेश  902  916  -14 27  पंजाब  846  798  +48 28  सिक्किम  957  963  -6 29  जम्मू और कश्मीर  862  941  -79 30  अण्डमान और निकोबार द्वीपसमूह  968  957  +11 31  हरियाणा  834  819  +15 32 दिल्ली  871  868  +3 33  चण्डीगढ़  880  845  +35 34  दादर और नागर हवेली  926  979  -53 35  दमन और दीव  904  926  -22 *  कुल औसत  919  927  -8

सन्दर्भ

श्रेणी:भारत के राज्यों और केन्द्र शासित प्रदेशों से संबंधित सूचियाँ
आर्थिक मुक्ति के आधार पर भारत के राज्यों की सूची

alt=India|thumb|Per Capita map of India by prevalence, among its states and union territories
इस सूची में भारत के राज्य 2013 में आर्थिक मुक्ति के आधर पर क्रमबद्ध किए गए हैं। यह सूची यूऍस कैटो संस्थान, फ़्रॅडरिक नॉमन संस्थापन और इण्डिकस ऐनालेटिक्स (जो कि एक अग्रणी भारतीय आर्थिक अनुसन्धान फ़र्म है) द्वारा प्रकाशित होने वाली वार्षिक रिपोर्ट से ली गई है। 2013 की रिपोर्ट के अनुसार भारत में गुजरात में सर्वाधिक आर्थिक मुक्ति है जबकि सबसे निचले पायदान पर बिहार है।

 क्रम-स्थिति  राज्य  आर्थिक मुक्ति सूचकांक 2013 1  गुजरात  0.65 2  तमिल नाडु  0.54 3  आन्ध्र प्रदेश  0.50 4  हरियाणा  0.49 5  मध्य प्रदेश  0.47 5  हिमाचल प्रदेश  0.47 6  राजस्थान  0.46 7  छत्तीसगढ़  0.44 8  कर्णाटक  0.43 9  महाराष्ट्र  0.42 9  केरल  0.42 10  जम्मू और कश्मीर  0.41 11  पंजाब  0.40 12  उत्तराखण्ड  0.39 13  उत्तर प्रदेश  0.36 13  उड़ीसा  0.36 14  पश्चिम बंगाल  0.35 15  झारखण्ड  0.33 16  असम  0.32 17  बिहार  0.31

  इन्हें भी देखें   
निर्धनता रेखा * ग्राम पंचायत*  नगर पंचायत
अर्थव्यवस्था के आकार के आधार पर भारत के राज्य

सन्दर्भ
 

सम्बन्धित कड़ियाँ
 Economic Freedom of the World : 2013, फ़्रेजऱ संस्थान, पृष्ठ 89। 
 Economic Freedom of the States of India : 2012, इण्डिकस ऐनालैटिक्स। 
 Friedrich Naumann Foundation Final Book Economic freedom of the states of India 2012 फ़्रॅडरिक नॉमन संस्थापन पृष्ठ 14। 

श्रेणी:भारत के राज्यों और केन्द्र शासित प्रदेशों से संबंधित सूचियाँ
भारतीय भाषा आन्दोलन

thumb|भारत के अन्य भाषाओं का नक़्शा

भारतीय भाषा आन्दोलन भारत में हिन्दी और भारतीय भाषाओं को उनका उचित स्थान दिलाने के चलाया गया एक आन्दोलन है। यह १६ अगस्त १९८८ को आरम्भ हुआ था। इनका आरोप है कि भारत को अब भी अंग्रेजीदां ही चला रहे हैं। आन्दोलनकारियों की मांग है कि 1968 के भाषाई संसदीय संकल्प को लागू करने के लिए एक सर्वदलीय संसदीय समिति का गठन किया जाये जो देश की सभी क्षेत्रीय भाषाओ के प्रतिनिधिओं के पक्षों को सुनकर अपना निर्णय करे। इस आन्दोलन का उदेश्य प्रत्येक स्तर से अंग्रेजी की अनिवार्यता को समाप्त करके भारतीय भाषाओ को लागू करवाना है – यह भावना 1968 के भाषाई संसदीय संकल्प में पहले से निहित है, यह अब ही उपजी कोई नयी मांग नहीं है।

मुख्य मांगें
(१) संघ लोक सेवा आयोग की परीक्षाओं में अंग्रेजी की अनिवार्यता समाप्त की जाय और उसके स्थान पर भारतीय भाषाओं को को शामिल किया जाय।
(२) उच्च न्यायालयों में क्षेत्रीय भाषाओं में सुनवाई हो और निर्णय भी क्षेत्रीय भाषा में ही दिया जाय। सर्वोच्च न्यायालय में अंग्रेजी में सुनवाई और अंग्रेजी में निर्नय के साथ हिन्दी में भी सुनवाई और निर्णय दिया जाय।

इतिहास
भारतीय भाषा आन्दोलन 16 अगस्त १९८८ में आरम्भ हुआ था जिसमें इसके पुरोधा स्व. राजकरण सिंह के नेतृत्व में संघ लोकसेवा आयोग की चैखट (गेट) पर १४ वर्ष तक ऐतिहासिक धरना दिया गया। इस धरने में भारत के पूर्व राष्ट्रपति ज्ञानी जैलसिंह , पूर्व प्रधानमंत्री अटल बिहारी वाजपेयी व विश्वनाथ प्रताप सिंह, पूर्व उपप्रधानमंत्री देवीलाल व लालकृष्ण आडवाणी, वर्तमान केन्द्रीय मंत्री राजनाथ सिंह व रामविलास पासवान, कामरेड इन्द्रजीत गुप्त सहित चार दर्जन से अधिक वरिष्ठ जनप्रतिनिधी इस धरने में सम्मलित हो चुके हैं। सन 2002 में अटलबिहारी वाजपेई की सरकार ने आन्दोलन को समाप्त करने के लिये राजी कर लिया था।

इसी के तहत भारतीय भाषा आंदोलन, संसद की चैखट- जंतर मंतर पर आंदोलन के पुरोधा पुष्पेन्द्र चैहान व महासचिव देवसिंह रावत सहित तमाम आन्दोलनकारियों ने 21 अप्रैल 2013 से अखण्ड धरना दे रखा है। जिसके समर्थन में महात्मा गांधी के पोते कानू गांधी, विश्वविख्यात योगगुरू स्वामी रामदेव, पूर्व केन्द्रीय मंत्री सोमपाल शास्त्री सहित अनेक वरिष्ठ देशभक्त सम्मलित हुए हैं।

इस आन्दोलन के कारण ही संघ लोक सेवा आयोग की परीक्षा में सी-सैट से अंग्रेजी की अनिवार्यता हटायी गयी।

उल्लेखनीय है कि 18 जनवरी 1968 को भारतीय संसद ने एक भाषाई संसदीय संकल्प पारित किया था। लेकिन इस संसदीय संकल्प के 20 वर्षो तक लागू नहीं होने के कारण 16 अगस्त 1988 को संघ लोक सेवा आयोग के मुख्य गेट पर विश्व का सबसे लम्बा धरना आरम्भ किया गया था।

सन्दर्भ

इन्हें भी देखें
राजकरण सिंह
श्याम रुद्र पाठक

बाहरी कड़ियाँ
भाषा आंदोलनकारी श्यामरूद्र पाठक व विनोद पाण्डे की गिरफतारी से आक्रोशित भाषा आंदोलनकारियों ने तेज किया आंदोलन
भारतीय भाषा आंदोलन

श्रेणी:भारतीय भाषा
पोटैशियम परमैंगनेट

right|thumb|250px|पोटैशियम परमैंगनेट का नमूना
right|thumb|250px|पोटैशियम परमैंगनेट का जलीय विलयन
पोटैशियम परमैंगनेट (Potassium permanganate) एक अकार्बनिक रासायनिक यौगिक है जिसका अणुसूत्र KMnO4 है। यह प्रबल आक्सीकारक है। जल में घुलकर यह तीव्र गुलाबी या बैंगनी रंग का विलयन बनाता है।पोटेशियम परमेगनेट का जलीय विलयन बीजों की जीवन क्षमता ज्ञात करने के लिए गुणवत्ता युक्त मिश्रण है। KCLO4 के साथ संपादित होता है

सन्दर्भ

श्रेणी:पोटैशियम यौगिक
श्रेणी:परमैंगनेट
श्रेणी:ऑक्सीकारक
श्रेणी:निस्संक्रामक
श्रेणी:रसायन आधार
श्रेणी:रासायनिक यौगिक
थौंकन्हे (पत्रिका)

thumb|230px|थौंकन्हे का मई १९५१ में छपा सर्वप्रथम अंक
थौंकन्हे नेपाल में छपने वाली नेपालभाषा की एक पत्रिका है। इसका प्रकाशन २१ मई १९५१ को आरम्भ हुआ। हालांकि कोलकाता, भारत से १९२५ में 'बुद्ध धर्म व नॆपाल भाषा' नामक नेपालभाषाई पत्रिका छपनी शुरु हो गई थी, थौंकन्हे नेपाल में प्रकाशित होने वाली पहली नेपालभाषाई पत्रिका मानी जाती है। बीच में यह १९५७ से लेकर १९९२ के लम्बे अरसे के लिये प्रकाशित होनी बंद हो गई थी लेकिन १९९२ में इसकी छपाई फिर से आरम्भ हो गई।Malla, Kamal Prakash (ed.) (1967). Nahli Swana. Kathmandu: Chwasa Pasa. Page 180.Shresta, CB (1956). Katmandu Guide. Coronation Edition. Page 25.

 इन्हें भी देखें 
 नेपालभाषा

 सन्दर्भ 

श्रेणी:मासिक पत्रिकाएँ
श्रेणी:साहित्यिक पत्रिकाएँ
श्रेणी:नेपालभाषा पत्रिकाएँ
श्रेणी:नेपाल की पत्रिकाएँ
पाताल भुवनेश्वर

पाताल भुवनेश्वर चूना पत्थर की एक प्राकृतिक गुफा है, जो उत्तराखण्ड के पिथौरागढ़ जिले में गंगोलीहाट नगर से १४ किमी दूरी पर स्थित है। इस गुफा में धार्मिक तथा ऐतिहासिक दृष्टि से महत्वपूर्ण कई प्राकृतिक कलाकृतियां स्थित हैं। यह गुफा भूमि से ९० फ़ीट नीचे है, तथा लगभग १६० वर्ग मीटर क्षेत्र में विस्तृत है।

इस गुफा की खोज राजा ऋतुपर्णा ने की थी, जो सूर्य वंश के राजा थे और त्रेता युग में अयोध्या पर शासन करते थे। स्कंदपुराण में वर्णन है कि स्वयं महादेव शिव पाताल भुवनेश्वर में विराजमान रहते हैं और अन्य देवी देवता उनकी स्तुति करने यहां आते हैं। यह भी वर्णन है कि राजा ऋतुपर्ण जब एक जंगली हिरण का पीछा करते हुए इस गुफा में प्रविष्ट हुए तो उन्होंने इस गुफा के भीतर महादेव शिव सहित ३३ कोटि देवताओं के साक्षात दर्शन किये थे। द्वापर युग में पाण्डवों ने यहां चौपड़ खेला और कलयुग में जगदगुरु आदि शंकराचार्य का ८२२ ई के आसपास इस गुफा से साक्षात्कार हुआ तो उन्होंने यहां तांबे का एक शिवलिंग स्थापित किया।

गुफा के अंदर जाने के लिए लोहे की जंजीरों का सहारा लेना पड़ता है यह गुफा पत्थरों से बनी हुई है इसकी दीवारों से पानी रिस्ता रहता है जिसके कारण यहां के जाने का रास्ता बेहद चिकना है। गुफा में शेष नाग के आकर का पत्थर है उन्हें देखकर एेसा लगता है जैसे उन्होंने पृथ्वी को पकड़ रखा है। इस गुफा की सबसे खास बात तो यह है कि यहां एक शिवलिंग है जो लगातार बढ़ रहा है। वर्तमान में शिवलिंग की ऊंचाई 1.50 feet है और शिवलिंग को छूने की लंबाई तीन feet है यहां शिवलिंग को लेकर यह मान्यता है कि जब यह शिवलिंग गुफा की छत को छू लेगा, तब दुनिया खत्म हो जाएगी। संकरे रास्ते से होते हुए इस गुफा में प्रवेश किया जा सकता है।

कुछ मान्यताओं  के अनुसार, भगवान शिव ने क्रोध के आवेश में गजानन का जो मस्तक शरीर से अलग किया था, वह उन्होंने इस गुफा में रखा था। दीवारों पर हंस बने हुए हैं जिसके बारे में ये माना जाता है कि यह ब्रह्मा जी का हंस है। गुफा के अंदर एक हवन कुंड भी है। इस कुंड के बारे में कहा जाता है कि इसमें जनमेजय ने नाग यज्ञ किया था जिसमें सभी सांप जलकर भस्म हो गए थे। इस गुफा में एक हजार पैर वाला हाथी भी बना हुआ है।

 सन्दर्भ 

बाहरी कड़ियाँ
 पाताल भुवनेश्वर - पिथौरागढ़ जनपद के आधिकारिक जालस्थल पर
उत्तराखण्द की प्राकृतिक धरोहर - पाताल भुवनेश्वर

श्रेणी:भारत के मंदिर
नेहरु स्मारक संग्रहालय एवं पुस्तकालय

right|thumb|300px|तीन मूर्ति भवन
नेहरु स्मारक संग्रहालय एवं पुस्तकालय (Nehru Memorial Museum & Library (NMML)) नयी दिल्ली स्थित एक संग्रहालय एवं पुस्तकालय है। इसका लक्ष्य भारत के स्वतंत्रता संग्राम संजोना तथा उसका पुनर्निर्माण अकरना है। यह तीन मूर्ति भवन के प्रांगण में स्थित है। इसकी स्थापना १९६४ में जवाहरलाल नेहरू के देहान्त के उपरान्त किया गया। यह भारत सरकार के संस्कृति मंत्रालय के अन्तर्गत एक स्वायत्त संस्था है।

मूलतः यह भारत के प्रथम प्रधानमंत्री जवाहरलाल नेहरु का सरकारी आवास था। इसके चार स्कन्ध हैं- स्मारक संग्रहालय, आधुनिक भारत से संबंधित पुस्तकालय, समसामयिक अध्ययन केन्द्र और नेहरु तारामण्डल।

उद्देश्य
इसके उद्देश्य निम्नलिखित हैं-
 जवाहरलाल नेहरु का वैयक्तिक संग्रहालय स्थापित करना जिसमें उनसे जुड़े स्मृतिचिन्ह व उनके जीवन और भारत की आज़ादी के आंदोलन से जुड़ी वस्तुएं आदि प्रदर्शित हों। 
 जवाहरलाल नेहरु और उनके जीवन और कार्यों से संबंधित कागज़ातों तथा अन्य ऐतिहासिक दस्तावेजों को अर्जित कर संरक्षित व परिरक्षित करना। 
 जवाहरलाल नेहरु के परिवार, निकट मित्र, सहकर्मी, सहयोगी तथा उनके अधीनस्थ सेवारत्त अधिकारियों के कागज़ातों सहित उन संगठनों, संस्थाओं तथा समितियों का रिकार्ड आदि अर्जित कर संरक्षित करना जिनसे वे गहरे रूप में जुडे़ हुए थे। 
 आधुनिक भारत के राष्ट्रवादी नेताओं और प्रतिष्ठित भारतीयों जिन्होंने किसी भी क्षेत्र में अपनी छाप छोड़ी है, के कागज़ातों को अर्जित कर, परिरक्षित और संरक्षित करना। 
 भारत और विदेश में संग्रहालय के वस्तुओं की विभिन्न स्थानों में प्रदर्शनी की व्यवस्था करना। 
 भारत और विदेश के उन संस्थानों से सहयोग करना जो भारत और विदेश में सोसाइटी के उद्देश्यों को प्रोत्साहित करने जैसे समान कार्यों में जुटे हुए हैं। 
 भारतीय स्वतंत्रता आंदोलन के विशेष संदर्भ में आधुनिक भारत के इतिहास से संबंधित सामग्री जैसे पुस्तकें, पैम्फ्लेट, समाचार पत्र, पत्रिकाएं, माइक्रोफिल्म, फोटोग्राफ, चलचित्र, श्रव्य रिकॉर्डिंग्स आदि का पुस्तकालय स्थापित करना व उसका रख-रखाव करना। 
 गंभीर अध्ययन और अनुसंधान कार्यों के लिए जनता को उचित जगह पर अध्ययन सामग्री और पुस्तकालय संसाधनों का उपलब्ध कराना। 
 आधुनिक भारत के इतिहास के क्षेत्र में विशेष रूप से भारतीय राष्ट्रीयता और जवाहरलाल नेहरु के जीवन व कार्यों से संबंधित अनुसंधान कार्यों को आयोजित करना, प्रतिपादित करना तथा प्रोत्साहित करना। 
 आधुनिक भारतीय इतिहास के अध्ययन को प्रोत्साहित व प्रसारित करने के उद्देश्य से व्याख्यानों, संगोष्ठियों, परिसंवादों, सम्मेलनों व प्रदर्शनियों आदि का आयोजन करना। 
 संग्रहालय एवं पुस्तकालय में किए गए शोध व अध्ययन के परिणामों को पुस्तकों, मोनोग्राफ, पत्रिकाओं व पत्रों आदि के प्रकाशन द्वारा प्रोत्साहित करना। 
 विनिमय संपर्क कार्यक्रमों के द्वारा तथा शोध कार्यों के व्यक्तिगत आदान-प्रदान द्वारा भारत तथा अन्य देशों में अकाद्मिक संबंधों को पोषित करना। 
 संस्था के नियमों और उपनियमों के अनुसार अध्येतावृत्तियां, फ़ेलोशिप तथा वित्तीय सहायता प्रदान करना। 
 उपरोक्त वर्णित सभी कार्यों/उद्देश्यों में से किसी भी एक अथवा सब की पूर्ति के लिए जरूरी समझे जाने वाले कदम उठाना।

सन्दर्भ

बाहरी कड़ियाँ
नेहरु स्मारक संग्रहालय एवं पुस्तकालय का जालघर

श्रेणी:भारत में संग्रहालय
श्रेणी:भारत के पुस्तकालय
एम आर श्रीनिवासन

मलूर रमास्वामी श्रीनिवासन (जन्म: ०५ जनवरी १९३०) भारत के परमाणु वैज्ञानिक, इंजीनियर हैं। १९८७ में वे भारत के परमाणु ऊर्जा आयोग के अध्यक्ष नियुक्त किये गये थे।भारत के नाभिकीय ऊर्जा कार्यक्रम के विकास में उनका महत्वपूर्ण योगदान है। दाबित भारी जल रिएक्टर (PHWR) के विकास में भी उनकी महत्वपूर्ण भूमिका रही। २०१५ में उन्हें पद्मविभूषण से सम्मानित किया गया। ये महाराष्ट्र से हैं।

सन्दर्भ

बाहरी कड़ियाँ

श्रेणी:पद्म विभूषण धारक
श्रेणी:विज्ञान और इंजीनियरिंग में पद्म विभूषण के प्राप्तकर्ता
दाबित जल रिऐक्टर

right|thumb|300px|दाबित जल रिएक्टर का योजनामूलक चित्र और उसमें ऊर्जा का स्थानान्तरण
विश्व के अधिकांश नाभिकीय रिएक्टर दाबित जल रिऐक्टर (Pressurized water reactors (PWRs)) ही हैं (किन्तु जापान और कनाडा के रिएक्टर इस श्रेणी में नहीं हैं)। ये तीन तरह के होते हैं-
(१) हल्का पानी रिक्टर ( light-water reactor (LWR))
(२) उबलते हुए जल वाले रिएक्टर (boiling water reactors (BWRs))
(३) अतिक्रांतिक जल रिएक्टर (upercritical water reactors (SCWRs))

इन्हें भी देखें
 दाबित भारी जल रिऐक्टर (Pressurized Heavy-Water Reactor (PHWR))

श्रेणी:नाभिकीय रिएक्टर
रंगवती

रंगवती (ओडिया : रंगबती) ओडिशा का एक अत्यन्त लोकप्रिय रिकार्ड किया गया गाना है। यह गाना पहली बार १९७० के दशक के मध्य में आकाशवाणि से रेकॉर्ड किया गया था। यह संबलपुरी बोली में है।

पद
पु: एहे रंगबती रे रंगबती 
हो रंगबती रे रंगबती
ए.. रंगबती रंगबती कनकलता हसि पदे कहलो कथा
हाए रंगबती रंगबती कनकलता हसि पदे कहलो कथा 
झि: हाएगो लाजे लाजे गो लाजे लाजे
ए लाजे लाजे गो लाजे लाजे 
हाए लाजे लाजे नइँ याउछे मथागो नाइँकर नाइँकर अथा 
ए.. लाजे लाजे नइँयाउछे मथा गो नाइँकर नाइँकर अथा 
उभय़: सपन रजार् सपन
सपन रजार् सपन
रानिर् लागे सुतार् माले हेलान गुँथा
पु: रंगबती रंगबती

झि: ए आखिन् आसिछे केते सपन 
ए जीबरधन जीबर् जीबन गलार रतनरे हे..
ए आखिन् आसिछे केते सपन 
ए जीबरधन जीबर् जीबन गला रतनरे 
पु: बने मल्ली महकन हो
बने मल्ली महकन
बने मल्ली महकन आहा मोर धन केड़े मिलन छन छन हेसि मन 
हाए आहा मोर धन केड़े मिलन छन छन हेसि मन 
उभय़: दिहि खंजि गला सांगर् सरिसा 
दिहि खंजि गला सांगर् सरिसा 
उबु टुबु मने करे सुरुता 
पु: रंगबती रंगबती

झि: देखुन् थिमि तुमर् चका बदन 
रजा रतन मुहुँ दर्पन
करि यतन रे... हे.. 
देखुन् थिमि तुमर् चका बदन 
रजा रतन मुहुँ दर्पन
करि यतन रे...
पु: भंगाघरे चका जह्न रे 
भंगाघरे चका जह्न
भंगाघरे चका जह्न तुहि मोर् धन फुल चन्दन पुरिथिबा दुहि कान 
हाए... तुहि मोर् धन फुल चन्दन पुरिथिब दुहि कान 
उभय़: बासु गाँ साहि आमर् पड़िशा
बासु गाँ साहि आमर् पड़िशा
जूई जाई मल्ली अपराजिता 
पु: रंगबती रंगबती
 
झि: तुमे मोर् हेइछ चकरि गुना
मलि दहना
सुना बरना
मनर् झरना गो हे...
तुमे मोर् हेइछ चकरि गुना
मलि दहना
सुना बरना
मनर् झरना गो 
पु: मह महकिआ हीनारे 
मह महकिआ हीना 
मह महकिआ हीना तुहि मोर् सुना गिलेथि गिना तोर् बिने मुहिँ बणा
हाए तुहि मोर् सुना गिलेथि गिना तोर् बिने मुहिँ बणा
उभय़: नूआ गढ़ि देमा भारत् सुरुता 
नूआ गढ़ि देमा भारत् सुरुता
युगे युगे कथा गाएँबा गीता
पु: रंगबती रंगबती
ए रंगबती रे रंगबती
हो रंगबती रे रंगबती
हाए रंगबती रंगबती कनकलता हसि पदे कहलो कथा
ए.. रंगबती रंगबती कनकलता हसि पदे कहलो कथा 
झि: हएगो लाजे लाजे गो लाजे लाजे
ए.. लाजे लाजे गो लाजे लाजे 
हाए लाजे लाजे नइँ याउछे मथा गो 
नाइँकर नाइँकर अथा 
ए.. लाजे लाजे नइँयाउछे मथा गो 
नाइँकर नाइँकर अथा 
उभय़: सपन रजार् सपन
सपन रजार् सपन
रानिर् लागि सुता माले हेलान गुँथा
पु: रंगबती रंगबती
हे रंगबती रे रंगबती
झि: होए गो लाजे लाजे गो लाजे लाजे
पु: एहे रंगबती रे रंगबती
झि: होए गो लाजे लाजे गो लाजे लाजे
पु: एहे रंगबती रे रंगबती
झि: होए गो लाजे लाजे गो लाजे लाजे

Last edit by Debendra Patel

बाहरी कड़ियाँ
एक गाना जिसने बाँट दिया एक राज्य (बीबीसी हिन्दी)

श्रेणी:उड़िया संस्कृति
श्रेणी:संबलपुरी भाषा
श्रेणी:संबलपुरी लोकगीत
श्रेणी:उड़ीसा के लोकगीत